На основу члана 37. став 1. тачка 20) Статута града Ниша (''Службени лист Града Ниша'', број 88/08, 143/2016 и 18/2019) и члана 14. Став 1. тачка 3) Одлуке о оснивању Центра за стручно усавршавање Ниш (''Службени лист Града Ниша'', број 66/2003, 40/2004, 5/2005, 94/2010, 138/2017 и 109/2022),

Скупштина Града Ниша на седници од \_\_\_\_\_\_\_\_\_\_ године, донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада за 2023. годину Центра за стручно усавршавање, који је донео Управни одбор Установе на седници одржаној 23.12.2022. године, под бројем 666.

II Програм рада за 2023. годину Центра за стручно усавршавање реализоваће се у складу са финансијским планом ове Установе за 2023. годину.

III Решење доставити Центру за стручно усавршавање, Градској управи за друштвене делатности и Градској управи за финансије.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2022. год.

**СКУПШТИНА ГРАДА НИША**

**Председник**

**др Бобан Џунић**

***О б р а з л о ж е њ е***

Статутом Града Ниша, у члану 37. став 1. тачка 20. је прописано да Скупштина Града разматра извештај о раду и даје сагласност на програм рада корисника буџета.

Управни одбор Центра за стручно усавршавање је у складу са чланом 14. Одлуке о оснивању Центра за стручно усавршавање донео Програм рада за 2023. годину, број 666 од 23.12.2022.године.

Програмом рада планирани су послови и активности у оквиру делатности за које је Установа основана. У Програму су дати општи подаци о оснивању Установе, делатности, структури, ресурсима, као и план активности по организационим јединицама.

Послови у Центру за стручно усавршавање се обављају кроз рад следећих организационих јединица:

1. Професионални развој

2. Aдминистрација и рачуноводство

3. ИКТ, рецепција, смештај и исхрана.

Установа тренутно има 10 запослених.

Делатност Центра за стручно усавршавање се одвија у згради у улици Париске комуне бб.

**Организациона јединица за професионални развој** је јединица у Центру за стручно усавршавање чија је делатност усмерена на рад који је у служби професионалног развоја запослених у образовању.

**Организациона јединица за администрацију и рачуноводство** ће у 2023. години обављати финансијско-рачуноводствене, правне и административне послове.

**Организациона јединица ИКТ, рецепција, смештај и исхрана** ће у 2023. години пружати информатичко технолошку подршку у организацији тренинга, семинара, трибина, стручних скупова и свих других догађаја и обављати послове везане за реализацију допунских делатности Установе и коришћења ресурса Установе.

Програм рада Установе за 2023. годину, реализоваће се у складу са Финансијским планом за 2023. годину.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Центра за стручно усавршавање за 2023. годину.

Вршилац дужности заменика Начелника

Градске управе за друштвене делатности

Павлина Михајленко